มีอาการแปลกๆมีก้อนกลมๆตรงอวัยวะเพศเมื่อจับหรือกดมีอาการเจ็บนิดๆมีอาการเคืองเวลาเดินหรือนั่งไม่ทราบว่าเป็นโรคอะไรมีอันตรายหรือเปล่าไม่กล้าไปพบแพทย์เพราะอาย
สวัสดีค่ะ อาการก้อนที่อวัยวะเพศหญิง อาจมีสาเหตุจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากสังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรไปพบสูตินรีแพทย์ ไม่จำเป็นต้องอายค่ะ เพราะหากปล่อยไว้ไม่รักษา อาจมีอันตรายตามมาได้การดูแลตัวเองเบื้องต้น งดการมีเพศสัมพันธ์ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง